Přichodny kónc tydźenja, wot 3. do 5. awgusta, wotměje so w Kulowje 6. festiwal při měšćanskim haće. Měrćin Weclich je so z 22lětnym Kulowčanom Matthiasom Kliemankom, jednym z hłownych organizatorow, rozmołwjał.
Što wočakuje hosći na festiwalu?
M. Kliemank: Pjatk wječor hrajetej wot 19.30 hodź. skupinje Rafiki a Acapulco. Acapulco je z Kulowa, to su naši towaršojo. Sobotu popołdnju mamy wubědźowanje planowane. Wjeršk festiwala je sobotu wječor koncert skupin Gruppa Karl Marx Stadt a Milliarden. Wjeselimy so tež na znateho DJja Marcapasosa.
Štó zarjadowanje organizuje?
M. Kliemank: Event wuhotuja młodźinske kluby Kulowa. Hłownje je to United clubs for Kulow, kotrehož druhi šef jako zamołwity za zjawnostne dźěło sym.
Hdźe móža sej zajimcy lisćiki kupić?
M. Kliemank: W předpředani je to online móžno. Kombitiket za pjatk a sobotu płaći 10,50 eurow, jenož za pjatk sydom a za sobotu wosom eurow. Wězo předawamy kartki tež při wječornej kasy.
Je móžno na ležownosći stanować?
szl_Latn hrv_Latn szl_Latn slk_Latn szl_Latn szl_Latn ces_Latn hrv_Latn